b"\n_START_ARTICLE_\nCasa del carrer Fedanci, 4\n_START_SECTION_\nDescripci\xc3\xb3\n_START_PARAGRAPH_\nCasa de planta baixa i un pis. consta d'un sol pis on s'hi obre una balconada de dues finestres, decorades a la part superior dels brancals i les llindes per sanefes de guix representant flors i motius decoratius geom\xc3\xa8trics. Tota la fa\xc3\xa7ana est\xc3\xa0 decorada amb incisions simulant carreus de pedra ben tallats. A la part superior de la fa\xc3\xa7ana hi ha una franja d'estuc blau decorada amb motllures de guix dibuixant una sanefa de fulles. La teulada acaba amb un r\xc3\xa0fec inclinat de llates de fusta i rajoles pintades entre llata i llata.\n_START_SECTION_\nHist\xc3\xb2ria\n_START_PARAGRAPH_\nEn una de les decoracions que emmarquen el balc\xc3\xb3 hi apareix la data 1915."